અભિનય સિવાય ટોમ અલ્ટરે ડાયરેક્શન પર પણ હાથ અજમાયો હતો. તેમણે 1980-90ના દશકમાં સ્પોર્ટસ જર્નાલિસ્ટ પણ રહ્યા હતા. અને તે એવા પહેલા વ્યક્તિ હતા જેમણે સચિન તેંડુલકરનો ટીવીમાં સાક્ષાત્કાર કર્યો હતો. આ સમયે સચિને ક્રિકેટિંગ કેરિયરની શરૂઆત જ કરી હતી. અને સચિન તેંડુલકરનો આ ઇન્ટરવ્યૂ ખૂબ જ વિખ્યાત થયો હતો. સાથે જ ટોમે ત્રણ પુસ્તકો પણ લખી હતી. જેમાં એક નોન ફિક્શન હતી અને બે ફિક્શન આધારીત હતી. વર્ષ 2008માં તેમને પદ્મશ્રી એવોર્ડ આપવામાં આવ્યો હતો. ભારત સરકારે સિનેમા અને આર્ટસના ક્ષેત્રમાં તેમના યોગદાનને જોતા તેમને આ સન્માન આપ્યું હતું.